**মোরিস পোলিদর মারি বের্নার মাতরলাঁক** (ফরাসি: Maurice Polydore Marie Bernard Maeterlinck; তিনি *কোঁত (কাউন্ট) মাতরলাঁক* নামেও পরিচিত [mo.ʁis ma.tɛʁ.lɛ̃ːk] বেলজীয়, [mɛ.teʁ.lɛ̃ːk] ফরাসি; ২৯ আগস্ট ১৮৬২ - ৬ মে ১৯৪৯) ছিলেন একজন বেলজীয় নাট্যকার, কবি এবং প্রবন্ধকার, যিনি একজন ফ্লেমিশ হয়েও ফরাসি ভাষায় রচনা করতেন। তিনি ১৯১১ সালে সাহিত্যে নোবেল পুরস্কার পান, "তার বহুমুখী সাহিত্যকর্মের সমাদরের জন্যে এবং বিশেষ করে তার নাটকীয় কাজের জন্যে, যা তার কল্পনার প্রাচুর্যতা এবং ছন্দোময় কল্পনাশক্তির মাধ্যমে বিশিষ্টতা অর্জন করেছে, যা তার রূপকথার ছলের মধ্যে মাঝে মাঝে প্রকাশ করে এক গভীর উদ্দীপনা যখন তা এক রহস্যময়তার মধ্যে পাঠকদের অনুভূতি ও অন্তর স্পর্শ করে এবং তাদের কল্পনাকে উদ্দীপিত করে।" তার রচনার মুখ্য বিষয়বস্তু হচ্ছে মৃত্যু এবং জীবনের মর্মার্থ। তার নাটক **প্রতীকীবাদ** আন্দোলনে অত্যন্ত গুরুত্বপূর্ণ ভূমিকা পালন করে।

জীবনী
-----

### প্রারম্ভিক জীবন

মাতরলাঁক বেলজিয়ামের গঁ শহরের এক সম্ভ্রান্ত ফরাসিভাষী পরিবারে জন্মগ্রহণ করেন। তার মাতা মাতিল্ড কোলেত ফ্রঁসোয়া (প্রদত্ত নাম: ভাঁ দঁ বশ) একটি সম্ভ্রান্ত পরিবারের সন্তান ছিলেন। তার পিতা পলিদোর একজন দলিলপত্র সম্পাদক ছিলেন, যিনি তাদের সম্পত্তির ভান্ডার তত্ত্বাবধান করতেন।

১৮৭৪ সালের সেপ্টেম্বর মাসে তাকে সাঁ-বার্বের জেসুই কলেজে প্রেরণ করা হয়, যেখানে ফরাসি রোমান্টিক রচনাকে অবজ্ঞা করা হতো এবং সেখানে শুধু ধর্মসম্বন্ধীয় নাটক অনুমোদিত ছিল । এই বিদ্যালয়ের অভিজ্ঞতা ক্যাথলিক মন্ডলী এবং সেখানে সংগঠিত ধর্মের প্রতি তাঁর বিমুখতাকে প্রভাবিত করে।

১৯০১ সালে মাতরলাঁক
তিনি ছাত্রাবস্থায় কবিতা এবং ছোট গল্প রচনা করতেন । কিন্তু তার পিতা চাইতেন তাকে আইনজীবী বানাতে । ১৮৮৫ সালে গঁ বিশ্ববিদ্যালয় থেকে আইন বিষয়ক পড়া শেষ করার পর, তিনি কিছু মাস ফ্রান্স এর প্যারিস এ অতিবাহিত করেন । তাঁর সেখানে নতুন প্রতীকীবাদ আন্দোলনের কিছু সদস্যদের সাথে সাক্ষাত হয়, যাদের মধ্যে ভিলিয়ার্স দে এল'ইসলে অ্যাডাম ছিলেন একজন বিশিষ্ট ব্যক্তিত্ব, যিনি মাতরলাঁকের পরবর্তী রচনাসমূহ দ্বারা ব্যাপকভাবে প্রভাবিত হয়েছিলেন ।

### কর্মজীবন

কর্মজীবনের শুরুতে মাতরলাঁক
মাতরলাঁকের প্রথম নাটক, প্রিন্সেস মালেইন, ওক্টাভ মিরবোর কাছ থেকে এক উদ্যমী প্রশংসা পাওয়ার সঙ্গে সঙ্গে তিনি একজন বিখ্যাত ব্যক্তিতে পরিণত হন; ল্য ফিগারো-এর সাহিত্য সমালোচক, আগস্ট, ১৮৯০ । পরবর্তী বছরসমূহে, তিনি অদৃষ্টবাদ এবং অতীন্দ্রি়বাদ দ্বারা চিহ্নিত প্রতীকীবাদী নাটক এর ক্রমধারা রচনা করেন, এর মধ্যে উল্লেখযোগ্য ইন্ট্রুডার (১৮৯০), দ্য ব্লাইন্ড (১৮৯০) এবং পেলিসেট মেলিসান্ড (১৮৯২)

১৮৯৫ থেকে ১৯১৮ সাল পর্যন্ত শিল্পী ও অভিনেত্রী জর্জেট লেবলাঙ্ক এর সাথে অন্তরঙ্গ সম্পর্কে জড়িত ছিলেন । পরবর্তী দুই দশক মাতরলাঁকের কাজ লেবলাঙ্ককে প্রভাবিত করে। *অ্যাগলাভ্যাইন এট সেলাইসেট*  নাটকের মধ্য দিয়ে মাতরলাঁক চরিত্র, বিশেষ করে নারী চরিত্র তৈরি করতে শুরু করেন, বেশির ভাগই তাদের ভাগ্যের উপর নিয়ন্ত্রিত ছিল ।
লেবলাঙ্ক মঞ্চে এইসব নারী চরিত্রে অভিনয় করতেন । যদিও অতীন্দ্রি়বাদ ও দর্শনশাস্ত্র তার কর্মজীবনে তার কাজকে প্রভাবিত করেছিল, তবুও সে ধীরে ধীরে তার প্রতীকীবাদকে আরও বেশি অস্তিত্ব-সম্বন্ধীয় রচনাশৈলী দিয়ে আগের বিষয়ে ফিরে আসেন ।

১৮৯৫ সালে তার পিতা-মাতা তার এই খোলামেলা সম্পর্ককে অসমর্থন করলে, মাতরলাঁক ও ল্যব্লঁ প্যারিস এর পাসি জেলায় চলে যান। ক্যাথলিক চার্চ তাকে তার স্পেনীয় স্বামীর থেকে তার বিবাহবিচ্ছেদে অনুমোদন দিতে অনিচ্ছুক ছিলেন । তারা প্রায়ই অতিথিদের (যেমন-**মিরবো, জিন লরেইন ও পল ফোর্ট**) আপ্যায়ন করতেন। তারা তাদের গ্রীষ্মের দিনগুলো নরম্যান্ড এ অতিবাহিত করতেন । এই সময়ের মধ্যে মাতরলাঁক তার "টুয়েলভ সংস" (১৮৯৬), "দ্য ট্রেজার অব দ্য হাম্বল" (১৮৯৬), "দ্য লাইফ অব দ্য বি" (১৯০১) এবং "অ্যারিয়ান এন্ড ব্লুবিয়ার্ড" (১৯০২) প্রকাশ করেন।

১৯০৩ সালে মাতরলাঁক নাটকীয় সাহিত্যের জন্য বেলজিয়াম সরকারের নিকট থেকে ত্রিবার্ষিক পুরস্কার পান । এই সময়ে এবং মহাযুদ্ধের শুরুতে, তিনি একজন মহাজ্ঞানী ও সেই সময়ের উচ্চ ধ্যান-ধারণার মূর্তপ্রতীক হিসেবে সমগ্র ইউরোপে ব্যাপক পরিচিতি লাভ করেন ।

১৯০৬ সালে মাতরলাঁক ও ল্যব্লঁ গ্র্যাস এর একটি বাগানবাড়িতে চলে আসেন । তিনি তার সময়গুলো হাঁটতে ও চিন্তার মধ্যে অতিবাহিত করতেন । যখন তিনি **লেবলাঙ্কের** থেকে দূরে সরে যাওয়ার টান অনুভব করতেন, তখন তিনি বিষণ্ণতায় ভোগতেন । তিনি তার অস্থিরতা বুঝতে পেরে নরম্যান্ডের **সেইন্ট ভ্যান্ড্রিলেইনের** বেনেডিক্টিন মঠকে খাজনা দেন তাকে এই অস্থিরতা থেকে আরাম দেওয়ার জন্য । মঠকে খাজনা দেওয়ার মাধ্যমে একটি রাসায়নিক কারখানাকে বিক্রি হওয়ার অপব্যবহার থেকে রক্ষা করেন এবং এভাবেই তিনি পোপের কাছ থেকে আশীর্বাদ পান । 
লেবলাঙ্ক প্রায়শই একজন মঠধারিণীর পোশাকে ঘুরে বেড়াতেন; তিনি রোলার স্কেইট পরিধান করে ঘরের আশপাশে ঘুরে বেড়াতেন ।
এই সময়, তিনি তার প্রবন্ধ "ফুলের বুদ্ধিমত্তা" (১৯০৬) রচনা করেন, যার মধ্যে তিনি সমাজতান্ত্রিক মনোভাবের সাথে সহানুভূতি প্রকাশ করেন। তিনি শ্রমিকদের বিভিন্ন সংস্থাকে এবং সমাজতান্ত্রিক দলকে অর্থ দান করেন । এই সময়, তিনি তার সর্বশ্রেষ্ঠ সাফল্যের জন্ম দিয়েছেন: *রূপকথার নাটক, **নীল পাখি**(১৯০৮, তবে মূলত ১৯০৬ সালে লেখা হয়েছিল)* । "ফুলের বুদ্ধিমত্তা" লেখার পর, তিনি অস্থিরতা ও লেখার প্রতিবন্ধকতায় ভোগেন । যদিও তিনি পরবর্তী এক বা দুই বছরে এই অসুখ থেকে সুস্থতা লাভ করেন, তবুও তিনি আগের উদ্ভাবনাগুলোর মতো আর কখনোই লেখতে পারেননি । তার পরবর্তী নাটকগুলি, যেমন *মেরি-ভিক্টোয়ার* (১৯০৭) ও *মেরি ম্যাগডালেন* (১৯১০), লেবলাঙ্কের জন্য নেতৃস্থানীয় ভূমিকা রেখেছিল, লক্ষ্যণীয়ভাবে ইহা তার পূর্বসূরিদের থেকে নিম্নতর ছিল এবং কখনও কখনও কেবল তার পূর্বের ফর্মুলা পুনরাবৃত্তি করত। যদিও সেইন্ট ভ্যান্ডারিলে তার কিছু নাটক উন্মুক্তভাবে মঞ্চস্থ করা হয় এবং তা সফল হয়, তবুও মাতরলাঁক মনে করেছিলেন যে তিনি তার গোপনীয়তা হারাচ্ছেন । ১৯১০ সালের ১১ জুন, তার মায়ের মৃত্যু তাকে আবারও অস্থিরতায় ফেলে ।

মাতরলাঁক ও তাঁর স্ত্রী
রিনি ডাহন
১৯১০ সালে "নীল পাখি" নাটকের মহড়া চলাকালে তার সাথে ১৮ বছর বয়সী অভিনেত্রী **রিনি ডাহন** এর সাক্ষাৎ হয় । সে তার হাসি-খুশির সঙ্গীতে পরিণত হয় । **কার্ল বিল্ট** তাকে সুইডিশ একাডেমির সদস্য হিসেবে মনোনীত করার পর, ১৯১১ সালে তিনি সাহিত্যে নোবেল পুরস্কার পান, যা তার মানসিক অস্থিরতাকে আরো হালকা করে ।
১৯১৩ সালে, ধর্মঘট চলাকালে সে আরো বেশি খোলাখুলিভাবে সমাজতান্ত্রিক হয়ে পড়ে এবং পাশাপাশি *বেলজিয়ান ট্র্যাড ইউনিয়নের* সাথে একত্রে *ক্যাথলিক পার্টির* বিরোধিতা করে ।
তিনি তার প্রবন্ধগুলিতে মহাবিশ্বের ইতিহাসের ধরনকে ভুল করার জন্য অতীন্দ্রিবাদ পড়তে এবং *ক্যাথলিক চার্চের* নিন্দা করতে শুরু করেন ।
২৬ জানুয়ারি,১৯১৪ সালে রোমান ক্যাথলিক চার্চ এক রাজকীয় ফরমানের মাধ্যমে তার গীতিনাট্য *ওমনিয়াকে* লিব্রোরাম প্রোহিবিটোরাম সূচীতে স্থাপন করেন ।

১৯১৪ সালে, যখন জার্মানি বেলজিয়াম আক্রমণ করে, মাতরলাঁক তখন ফরাসি বৈদেশিক সৈন্যবাহিনীতে যোগদান করতে চেয়েছিল, কিন্তু তার বয়সের জন্য তার আবেদন প্রত্যাখ্যান করা হয় । তিনি এবং **লেবলাঙ্ক** সিদ্ধান্ত নেন তারা গ্র্যাস ত্যাগ করে নাইস এর কাছাকাছি এক বাগানবাড়িতে উঠবেন, যেখানে তিনি তার জীবনের পরবর্তী দশক অতিবাহিত করেন । তিনি যুদ্ধে বেলজিয়ানদের নির্ভীকতা এবং জার্মানদের অপরাধিত্ব সম্পর্কে বক্তব্য দেন । যদিও তার স্বদেশপ্রেমিকতা, ও ক্ষতির প্রতি তার উদাসীনতা, তবুও তিনি জার্মানিতে তার সম্মানজনক অবস্থার জন্য কৃতজ্ঞ ছিলেন, এটাকে তিনি কৃতিত্ব দিতেন, এটাই একজন মহাজ্ঞানী হিসেবে তার খ্যাতিকে গুরুতরভাবে নষ্ট করে । নাইসে, যখন তিনি "স্টিলমান্ডের মেয়র" রচনা করেন, যা আমেরিকান গণমাধ্যম দ্বারা "মহাযুদ্ধের নাটক" হিসেবে আখ্যায়িত হয় এবং ১৯২৯ সালে ব্রিটিশ ফিল্ম এর উপর একটি চলচ্চিত্র নির্মাণ করে । তিনি আরও রচনা করেন "নীল পাখি" নাটকের পরিণতির একটি ধারাবাহিক বেত্রথ্যাল, স্পষ্টত যেটার নায়িকা **লেবলাঙ্ক** ছিল না ।

১৯১৯ সালের ১৫ ফেব্রুয়ারিতে মাতরলাঁক **ডাহনকে** বিয়ে করেন । তিনি আমেরিকার আমন্ত্রণ সাদরে গ্রহণ করেন । **স্যামুয়েল গোল্ডউইন** তার চলচ্চিত্রের জন্য তাকে কিছু চিত্রনাট্য রচনা করার অনুরোধ করেন । মাতরলাঁকের নতির শুধুমাত্র দুটি এখনও বিদ্যমান আছে; **গোল্ডউইন**  সেগুলো ব্যবহার করেননি । মাতরলাঁক সেগুলো "মৌমাছির জীবনের" উপর ভিত্তি করে বানিয়েছিলেন । ইহার প্রথম কয়েক পাতা পড়ার পর **গোল্ডউইন** তার অফিসে বিস্ফারিত কন্ঠে চিৎকার করে বললেন, "ওহ্ ঈশ্বর, নাটকের নায়ক একটা মৌমাছি!"

১৯২০ সালের পরে মাতরলাঁক থিয়েটারে উল্লেখযোগ্যভাবে অবদান রাখা বন্ধ করে দেন, কিন্তু তিনি তার পছন্দের বিষয়: "প্রাকৃতিক, নীতিশাস্ত্র এবং জীবতত্ত্বের" উপর প্রবন্ধ লেখা চালিয়ে যান । ১৯২০'র দশকের শুরুর দিকে এইসবের প্রতি আন্তর্জাতিক চাহিদা প্রবলভাবে হ্রাস পায়, কিন্তু ১৯৩০'র দশকের শেষের দিকে ফ্রান্সে তার বিক্রয় যথেষ্ট পরিমাণে ছিল ।
১৯২৫ সালে **ডাহন** একটি মৃত শিশু জন্ম দেয় ।

### প্রতিপাদিত রচনাচুরি

১৯২৫ সালে মাতরলাঁক
১৯২৬ সালে, মাতরলাঁক তার প্রবন্ধ "লা ভায় দেস টারমাইটস" (ইংরেজিতে অনুবাদ করা হয় "সাদা পিঁপড়ের জীবন" নামে) প্রকাশ করেন, এটি একটি তাত্ত্বিক বই, যেটা আফ্রিকান কবি ও বিজ্ঞানী ইউগেন মারিস এর গবেষণা ও লেখা "সাদা পিঁপড়ের সত্তা" বইয়ের সত্ত্ব চুরি করে লেখা, যাকে লন্ডন বিশ্ববিদ্যালয় এর জীববিজ্ঞানের অধ্যাপক, ডেভিড বিগনেল "একাডেমিক চুরির সর্বোত্তম উদাহরণ" হিসেবে আখ্যায়িত করেন ।

মোরিস মাতরলাঁককে তার বইয়ে উইপোকার বাসার "সাংগঠনিক অবিচ্ছিন্নতা" সম্পর্কে তার ধারণা নকল করার জন্য অভিযুক্ত করেন । ১৯২৩ সালের জানুয়ারি মাসে ডায় বার্গারে এবং দক্ষিণ আফ্রিকার আফ্রিকান ভাষী পত্রিকায় মারিস উইপোকার বাসা সম্পর্কে তার ধারণা প্রকাশ করেন, যা ১৯২৫ থেকে ১৯২৬ সাল পর্যন্ত "সাদা পিঁপড়ের সত্তা" শিরোনামের অধীনে উইপোকা সম্পর্কিত নিবন্ধ আকারে ধারাবাহিকভাবে প্রকাশ করা হয় । ১৯২৬ সালে মাতরলাঁকের বইটি প্রায় একই রকম বিষয়বস্তু নিয়ে প্রকাশিত হয় । কথিত আছে যে, ১৯২৫ থেকে ১৯২৬ সাল পর্যন্ত আফ্রিকান পত্রিকা **ডায় হুইসগেনোট** এ প্রকাশ হওয়া ইউগেন মারিসের নিবন্ধগুলি মাতরলাঁক সংগ্রহ করে আসছিলেন, এবং মাতরলাঁকের জন্য সেগুলো ফরাসিতে অনুবাদ করা সহজ ছিল । কারণ তিনি ডাচ ভাষা জানতেন এবং ইতিমধ্যেই তিনি ডাচ ভাষা থেকে ফরাসিতে বেশ কিছু নিবন্ধ অনুবাদও করেছিলেন । সেই সময় আফ্রিকান পত্রিকায় প্রকাশিত মূল্যবান নিবন্ধগুলি ফ্লেমিশ ও ডাচ পত্রিকায় পুনর্মুদ্রণ করা হতো ।

মারিস মাতরলাঁকের সম্পর্কে লন্ডনে ড. উইনিফ্রেড ডে কককে একটি চিঠি লিখেছিলেন । তার কিছু অংশ নিচে দেওয়া হল :

> আমার গবেষণার সবচেয়ে গুরুত্বপূর্ণ অংশ চুরি করে বিখ্যাত লেখক আমাকে সন্দেহজনক অভিনন্দন জানিয়েছেন । যদিও তিনি স্বীকার করেন যে তিনি তাঁর জীবনে কখনোই উইপোকা দেখেননি, তবুও তিনি তাঁর পাঠকদের স্পষ্টভাবে বোঝাতে চেয়েছিলেন যে তিনি আমার তত্ত্বগুলিতে (দশ বছরের পরিশ্রমের ফল) পৌঁছেছেন তাঁর নিজস্ব নিরাবলম্ব বুদ্ধি দিয়ে । আপনি নিশ্চয় বুঝবেন যে এটা কল্পনার নিছক একটা রচনা নয়, সেজন্যই বলা । তিনি অক্ষরে অক্ষরে পড়ে সেগুলো নকল করেছেন ।
> 
> 

মারিস তার আফ্রিকান জাতীয়তাবাদী বন্ধুদের এক সম্প্রদায়ের সমর্থন পেয়ে দক্ষিণ আফ্রিকার গণমাধ্যমে ন্যায়বিচার চেয়েছিলেন এবং মাতরলাঁকের বিরুদ্ধে একটা আন্তর্জাতিক মামলা করার চেষ্টা করেছিলেন । কিন্তু সেটা প্রমাণ করা আর্থিকভাবে অসম্ভব ছিল এবং তাই মামলাটি আর চলেনি । যাইহোক, মারিস একজন আফ্রিকান গবেষক ও ক্ষতিগ্রস্ত হিসেবে খ্যাতি অর্জন করেছিলেন, যিনি নিজেকে তার সত্ত্ব চুরির মাধ্যমে প্রকাশ করেন, কারণ তিনি আফ্রিকায় জাতীয়তাবাদী আনুগত্যের বাইরে নিবন্ধ প্রকাশ করেছিলেন । মারিস এই কেলেঙ্কারির সময় গভীরভাবে চিন্তা করেছিলেন এবং বলেছিলেন, "আমি বিস্মিত হয় যে মাতরলাঁক যখন এই ধরনের বিষয়গুলো (সংকটপূর্ণ প্রশংসা) পড়েন, এবং তিনি অচেনা বোয়ারকর্মীর সাথে যে অবিচার করছেন সে সম্পর্কে কোন চিন্তাভাবনা করেন কি?"

*সাদা পিঁপড়ের জীবন* প্রবন্ধে মাতরলাঁকের নিজস্ব কথা ইঙ্গিত করে যে সত্ত্ব চুরির কথা প্রকাশ হওয়া বা অভিযুক্ত হওয়া সম্ভব, যা তাকে চিন্তিত করেছিল :

> পাঠ্যসূচি ও তথ্যসূত্রের সাথে নিবন্ধটিকে বদ্ধ করার জন্য প্রতিটি বিবৃতির বিষয় সহজ ছিল । কিছু অধ্যায়ে কোনো বাক্য ছিল না তবে এর জন্য কথা বলা হবে ; এবং মুদ্রাঙ্কিত বিষয়সমূহ করায়ত্ত করা হবে, যেমনটা আমাদের স্কুলের বইগুলোর মধ্যে সবচেয়ে ঘৃণ্য বইয়ের সাথে করা হত । খন্ডটির শেষে একটি সংক্ষিপ্ত গ্রন্থপঞ্জি রয়েছে যা একই তাত্পর্য সরবরাহ করবে না এতে সন্দেহ করার কিছুই নেই ।
> 
> 

এই বিভ্রান্তি থাকা সত্ত্বেও, উক্ত গ্রন্থপঞ্জিতে ইউগেন মারিসের কোনো উল্লেখ নেই । তাত্ত্বিক বিষয় নিয়ে মাতরলাঁকের অন্যান্য রচনাসমূহ হচ্ছে *পিঁপড়ের জীবন* (১৯৩০) এবং *দ্য গ্লাস স্পাইডার* (১৯৩২) ।

অধ্যাপক ভি.ই. ডি'অ্যাজোনভিল মাতরলাঁক সম্পর্কে বলেছেন, "নোবেল পুরস্কার বিজয়ী যিনি তাঁর সারা জীবনের কখনোই উইপোকা দেখেননি এবং কখনোই আফ্রিকার মাটিতে পা রাখেননি, বিশেষ করে ওয়াটারবার্গেতো কখনোই না ।"

যদিও মারিসের জীবনী লেখক **লিওন রুসাউ** ভেবেছিলেন যে মারিস এই বিতর্কে মনোযোগ দিয়ে উন্নতি লাভ করেছেন, তবুও **ইউগেন মারিসের** একজন ভক্ত **রবার্ট আরদ্রে** মারিসের পরবর্তী আত্মহত্যার জন্য মাতরলাঁকের করা আধ্যাত্মিক সম্পত্তি ও রচনার সত্ত্ব চুরিকে দায়ী করেন ।

কথিত আছে যে মাতরলাঁকের নাটক *মন্না ভান্না* **রবার্ট ব্রোইঙ্গের** নাটক *লুরিয়া* থেকে সত্ত্ব চুরি করা ।

### শেষ জীবন

১৯৩০ সালে তিনি একটা জমিদার বাড়ি কিনেন এবং এর নাম দেন  *ওরলামন্ড*, যা তার রচিত কুইঞ্জ চ্যান্সন্সে দেখা যায় ।

১৯৩২ সালে বেলজিয়ামের রাজা প্রথম আলবার্ট তাকে কাম্ট উপাধি দেন ।

১৯৪০ সালে নিউইয়র্ক টাইমস এর একটি শিরোনাম অনুসারে, তিনি লিসবন থেকে **গ্রিক লাইনার নিয়া হেলাসে** করে মার্কিন যুক্তরাষ্ট্র পৌঁছান । তিনি বেলজিয়াম এবং ফ্রান্সে নাৎসি বাহিনীর আক্রমণ থেকে বাঁচতে লিসবন চলে আসেন । দ্য টাইমসকে তিনি বলেছেন, "আমি জানতাম যে যদি জার্মানরা আমাকে ধরতে পারতো, তাহলে আমাকে এক গুলিতে হত্যা করত । কারণ, আমাকে তারা আমার নাটকের ("স্টিলমান্ডের মেয়র" ১৯১৮ সালে বেলজিয়ামে জার্মানদের ব্যবসায় প্রতিকূল পরিস্থিতি তৈরি করেছিল) জন্য জার্মানির শত্রু হিসেবে গণ্য করতো ।" আমেরিকায় তার আগে থেকেই যাতায়াত থাকায়, সে তখনও তার সুনামের জন্য আমেরিকানদের নৈমিত্তিক, বন্ধুত্বপূর্ণ এবং ফ্রান্সের প্রতি প্রচন্ড রকম মমত্ববোধ সম্পন্ন হিসেবে খুঁজে পান ।
  

যুদ্ধ শেষে ১৯৪৭ সালের ১০ আগস্ট তিনি নাইসে ফিরে আসেন । তিনি ১৯৪৭ থেকে ১৯৪৯ সাল পর্যন্ত বিশ্ব লেখক সমিতি **পেন ইন্টারন্যাশনালের** সভাপতি ছিলেন । ১৯৪৮ সালে, ফরাসি একাডেমি তাকে ফরাসি ভাষার জন্য পদক প্রদান করে । ৬ মে, ১৯৪৯ সালে তিনি হৃদরোগে আক্রান্ত হয়ে মারা যান ।

সম্মাননা
--------

* **১৯২০**: **Order of Leopold** এর গ্রান্ড কর্ডন লাভ ।
* **১৯৩২**: রাজা আলবার্ট এক রাজকীয় ফরমানের মাধ্যমে মরিসকে **কোঁত** উপাধিতে ভূষিত করেন। কিন্তু মরিস নিবন্ধীকরণের জন্য প্রয়োজনীয় ফরম পূরণে অবহেলা করায় তা আর বাস্তবায়ন হয়নি।

স্থির নাটক
----------

মোরিস মাতরলাঁক
মাতরলাঁকের মৃত্যুর পর তার খ্যাতি তার প্রথম নাটকগুলির উপর নির্ভর করে (১৯৮৯ ও ১৯৯৪ সালে প্রকাশিত), যা রচনায় এক নতুন শৈলী উদ্ভাবন করেছিল, সেখানে যা বলা হয় তার থেকে যে পরামর্শ দেওয়া হয় তা খুবই গুরুত্বপূর্ণ । নাটকের চরিত্রগুলোর কোন পারদর্শিতা নেই এবং তা শুধু তাদের বোধশক্তি বা তাদের চারপাশের পরিবেশের মধ্যেই সীমাবদ্ধ ।

মাতরলাঁক আর্থার শোপেনহাওয়ার এর একজন আগ্রহী পাঠক ছিলেন, যিনি ভাগ্যের ক্ষমতার বিরুদ্ধে ক্ষমতাহীন মানুষকে বিবেচনা করতেন । তিনি বিশ্বাস করতেন যে কোনো অভিনেতা, শারীরিক ধরন ও অভিব্যক্তিগুলোর প্রতিবন্ধকতা রোধে, অপর্যাপ্তভাবে তার নাটকের প্রতীকী দৃশ্যগুলো দৃশ্যায়ন করবে । তাই তিনি এর বিকল্প হিসেবে পুতুলনাচকে বেছে নিয়েছিলেন । পুতুলকে দড়ির দ্বারা পরিচালনা করার মাধ্যমে মাতরলাঁক বিবেচনা করেছিলেন পুতুলনাচ মানুষের বিকল্প হিসেবে খুবই চমৎকার প্রতিনিধিত্ব করে । তিনি পুতুলনাচের নাট্যশালার জন্য *ইন্টিরিয়র, দ্য ডেথ অব টিন্টাগিলস ও আলাদিন এন্ড প্যালোমাইডস* রচনা করেছিলেন ।

সেখান থেকেই *স্থির নাটকের* প্রতি তার প্রবণতা ধীরে ধীরে বৃদ্ধি পেয়েছিল । তিনি উপলব্ধি করেছিলেন যে এটা একজন শিল্পীর দায়িত্ব, সৃজনশীল কিছু তৈরি করা যা মানুষের আবেগ প্রকাশ করতে পারতো না বরং এটা একটা বাহ্যিক বল যা মানুষকে বাধ্য করতো । মাতরলাঁক একসময় বলেছিলেন, "মঞ্চ হচ্ছে এমন একটি যায়গা যেখানে শিল্পের কাজকে ধ্বংস করা হয় । কবিতা মরে যায় যখন জীবন্ত মানুষ এর মর্মার্থ বুঝতে পারে ।"

তিনি তার প্রবন্ধ *দ্য ট্রেজিক অন ডেইলি লাইফে* (১৮৯৬) তার ধারণা ব্যাখ্যা করেছিলেন, যা *দ্য ট্রেজার অব দ্য হাম্বলে* প্রদর্শিত হয়েছিল । অভিনেতাদের কথা বলা এবং নড়াচড়া করার জন্য অতিরিক্ত বল প্রয়োগ করে টানা এবং ধাক্কা দেওয়া হতো । তারা তাদের গতিবিধিকে বাধ্য করতে তাদের ভিতরের আবেগকে বল প্রয়োগ করতে পারতো না । মাতরলাঁক প্রায়ই চরিত্রগুলোকে পুতুল হিসেবে উল্লেখ করতেন।

তিনি বেশ কয়েকটি অ্যাথেনিয়ান ট্রাজেডির উদ্ধৃতি দেন-তিনি প্রমাণ করেন যা প্রায় স্থির এবং যা "স্বতঃস্ফুর্তের মুখোমুখি হওয়া" -তে স্বার্থের প্রতি মনোযোগ আকর্ষণের জন্য মানসিক কর্মশক্তিকে হ্রাস করে-যেমন স্থির নাটক সম্পর্কে তার ধারণা একটি উদাহরণ; *অ্যাসাইলাস* এবং *সোফোক্লেস* অ্যাজ্যাক্স , অ্যান্টিগোন , ওডিপাস এট কলোনাস এবং ফিলোকটেটেস এগুলির মধ্যে তার বেশ কিছু রচনা রয়েছে । এই নাটকগুলি দিয়ে তিনি বুঝিয়েছেন :

> 
> এটা আর হিংস্র নয়, এটা আমাদের জীবনের এক ব্যতিক্রমী মুহূর্ত যা আমাদের চোখের সামনে দিয়ে ভেসে যায়- এটিই জীবন।সেখানে হাজার হাজার আইন আছে, যা আবেগপ্রবণদের চেয়ে শক্তিশালী এবং আরো শ্রদ্ধাশীল; কিন্তু এই আইন নীরব, এবং বিচক্ষণ এবং ধীর গতির; এবং এটি কেবলমাত্র সেই সন্ধ্যায়ই দেখা যায় এবং শুনতে পাওয়া যায়, যা জীবনের শান্ত মুহূর্তগুলিতে আমাদের কাছে আসে।
> 
>

সঙ্গীতে মাতরলাঁক
----------------

পেলিসেট মেলিসান্ড ২০ শতকের শুরুর পর্যায়ের বেশ কয়েকটি গীতিনাট্য রচনাকে অনুপ্রাণিত করে:

* ১৮৯৭: **উইলিয়াম ওয়ালেস** বাদকদলের জন্য একটি যন্ত্রসঙ্গীত রচনা করেন: পেলিস এন্ড মেলিসান্ড
* ১৮৯৮: **গ্যাব্রিয়েল ফোর** একটি ঐকবাদন-সংক্রান্ত যন্ত্রসঙ্গীত(যা মাঝে মাঝে প্রাসঙ্গিক সঙ্গীত হিসেবে বর্ণিত) রচনা করেন:পেলিসেট মেলিসান্ড (ফোর)
* ১৮৯৩-১৯০২: **ক্লাউড ডেবুসি** (এল.৮৮, প্যারিস) পেলিসেট মেলিসান্ড দেখে একটি যাত্রা বা গীতিনাট্য রচনা করেন
* ১৯০২-১৯০৩: **আর্নল্ড শোয়েনবার্গ** একটি সুসঙ্গতিপূর্ণ কবিতা রচনা করেন
* ১৯০৫:**জিন সিবেলিয়াস** পেলিসেট মেলিসান্ড (সিবেলিয়াস) দেখে একটি প্রাসঙ্গিক সঙ্গীত রচনা করেন

মাতরলাঁকের অনেক নাটককে ভিত্তি করে অন্যান্য অনেক গীতিনাট্য রচনা করা হয়েছে ।   
নিচে সেগুলো অন্তর্ভুক্ত করা হল:

* *অ্যাগলাভ্যাইন এট সেলাইসেট*
	+ **আর্থার হনেগার** ঐকবাদন-সংক্রান্ত একটি প্রস্তাবনা দেন
	+ **সিরিল স্কট** ঐকবাদন-সংক্রান্ত একটি প্রস্তাবনা পেশ করেন
* *আলাদিন এট পেলোমাইডস*
	+ **বার্গোসার** গীতিনাট্য রচনা করেন
	+ **ওজভ্যাল্ড ক্লাবনা** গীতিনাট্য রচনা করেন
	+ **এমিল ফ্র্যান্টিসেক বুরিয়ান** গীতিনাট্য রচনা করেন
* *অ্যারিয়ান এট বার্ব-ব্লিউ*
	+ **পল ডুকাস** তিন ভাগে গীতিনাট্য রচনা করেন
	+ **এনাটলি নিকোলায়েভিক আলেকজান্ড্রোভ** প্রাসঙ্গিক সঙ্গীত রচনা করেন
* *দ্য বেট্রোথ্যাল*
	+ **আর্মস্ট্রং গিবস** প্রাসঙ্গিক সঙ্গীত রচনা করেন
* *দ্য ব্লাইন্ড*
	+ **বিট ফারের** গীতিনাট্য রচনা করেন
	+ মাতরলাঁকের *লেস এভিউগলস* এর প্রকাশের পর পলিশ গীতিকার **জ্যান অ্যাস্ট্রিয়াব** কক্ষ গীতিনাট্য *স্লেপসি* রচনা করেন
	+ **লেরা ওরবাখ** গীতিনাট্য রচনা করেন
* *লা মোর্ট দে টিনটাগালস*
	+ **চার্লস মার্টিন লোয়েফ্লার** সুসঙ্গতিপূর্ণ কবিতা রচনা করেন
	+ **রাল্ফ ভো'ঘান উইলিয়ামস** প্রাসঙ্গিক সঙ্গীত রচনা করেন
	+ **লরেন্স কলিংউড** গীতিনাট্য রচনা করেন
	+ **কার্স** প্রস্তাবনা পেশ করেন
	+ **নওগেস** গীতিনাট্য রচনা করেন
	+ **স্যান্টোলিকুইডো** সুসঙ্গতিপূর্ণ কবিতা রচনা করেন
	+ **ভোরমলেন** ঐকবাদন-সংক্রান্ত প্রস্তাবনা পেশ করেন
* *হার্যগেওয়াক্স (হৃদয়ের পর্ণরাজি)*
	+ **আর্নল্ড শোয়েনবার্গ** ছোট

ঐকতান-সঙ্গীতের সাথে তীক্ষ্ণ সুরের জন্য জার্মান রোমান্টিক গান রচনা করেন

* *মন্না ভান্না*
	+ **এমিল আব্রাণি** তিন ভাগে গীতিনাট্য রচনা করেন
	+ **হেনরি ফেভরিয়ার** চার ভাগে গীতিনাট্য রচনা করেন : মন্না ভান্না
	+ **সারগেই রেকম্যানিনফ** অসমাপ্ত গীতিনাট্য রচনা করেন : মন্না ভান্না
	+ **নিকোলা ব্র্যান্জু** চার ভাগে গীতিনাট্য রচনা করেন
* *এল'ওইজিউ ব্লিউ (নীল পাখি)*
	+ **আলবার্ট উল্ফ** গীতিনাট্য রচনা করেন
	+ **ফ্রিট্জ হার্ট** বাদকদলের জন্য ১৩টি দৃশ্য নির্মাণ করেন
	+ **লেসলি হেওয়ার্ড** প্রাসঙ্গিক সঙ্গীত রচনা করেন
	+ **এঙ্গেলবার্ট হাম্পারডিন্ক** প্রাসঙ্গিক সঙ্গীত রচনা করেন
	+ **ক্রিকা** প্রস্তাবনা পেশ করেন
	+ **নরমেন ও'নেইল** প্রাসঙ্গিক সঙ্গীত রচনা করেন
	+ **সেলিগস্কি** প্রাসঙ্গিক সঙ্গীত রচনা করেন
* *প্রিন্সেস মালেইন*
	+ **পিয়েরে দে ব্রেভিল** প্রস্তাবনা পেশ করেন
	+ **সিরিল স্কটান** প্রস্তাবনা পেশ করেন
	+ **লিলি বোল্যান্জার** সমাপনী গীতিনাট্য (অথবা প্রাসঙ্গিক সঙ্গীত) রচনা করেন
	+ **মেক্সিমিলিয়ান স্টেইনবার্গ** প্রাসঙ্গিক সঙ্গীত রচনা করেন
* *দ্য সেভেন প্রিন্সেসেস*
	+ **পিয়েরে দে ব্রেভিল** প্রাসঙ্গিক সঙ্গীত রচনা করেন
	+ **ভ্যাসিলি ভ্যাসিলিভিচ নেচিভ** গীতিনাট্য রচনা করেন
* *সয়ার বিয়াটরাইস*
	+ **আলেকজান্ডার গ্রেক্যানিনভ** গীতিনাট্য রচনা করেন
	+ **অ্যানাটোলি লিয়াদভ** ঐকতান সংগীত রচনা করেন
	+ **মারকুয়েজ পুইগ** গীতিনাট্য রচনা করেন
	+ **ডিমিট্রি মিট্রোপলাস** গীতিনাট্য রচনা করেন
	+ **রাস** গীতিনাট্য রচনা করেন
* *ইন্টেরিয়ার*
	+ **গিড্রিয়াস কিউপ্রিভিসিয়াস** গীতিনাট্য রচনা করেন

রচনাবলী
-------

### কাব্য

* সেরেস কডস (১৮৮৯)
* ডিওয চেনসন্স (১৮৯৬)
* কুইঞ্জ চেন্সন (ডিওয চেন্সন এর সম্প্রসারিত সংস্করণ:১৯০০)

### নাটক

* লা প্রিন্সেস মালেইন (প্রিন্সেস মালেইন) (প্রকাশকাল ১৮৮৯)
* এল'ইন্ট্রাস (ইন্ট্রুডার) (প্রকাশকাল ১৮৯০; প্রথম মঞ্চস্থ ২১ মে ১৮৯১)
* লেস এভিউগলস (দ্য ব্লাইন্ড) (প্রকাশকাল ১৮৯০; প্রথম মঞ্চস্থ ৭ ডিসেম্বর ১৮৯১)
* লেস সেপ্ট প্রিন্সেসেস (দ্য সেভেন প্রিন্সেসেস) (প্রকাশকাল ১৮৯১)
* পেলিস এন্ড মেলিসান্ড (প্রকাশকাল ১৮৯২; প্রথম মঞ্চস্থ ১৭ মে ১৮৯৩)
* আলাদিন এট পেলোমাইডস (প্রকাশকাল ১৮৯৪)
* ইন্টেরিয়ার (ইন্টিরিয়র) (প্রকাশকাল ১৮৯৪; প্রথম মঞ্চস্থ ১৫ মার্চ ১৮৯৫)
* লা মোর্ট দে টিনটাগালস (দ্য ডেথ অব টিনটাগালস) (প্রকাশকাল ১৮৯৪)
* অ্যাগলাভ্যাইন এট সেলাইসেট (প্রথম মঞ্চস্থ ডিসেম্বর ১৮৯৬)
* অ্যারিয়ান এট বার্ব-ব্লিউ (অ্যারিয়ান এন্ড ব্লুবিয়ার্ড) (প্রথম প্রকাশ জার্মান অনুবাদে ১৮৯৯)
* সয়ার বিয়াটরাইস (সিস্টার বিটরাইস) (প্রকাশকাল ১৯০১)
* মন্না ভান্না (প্রথম মঞ্চস্থ মে ১৯০২; প্রকাশকাল ১৯০২)
* জয়যাল (প্রথম মঞ্চস্থ ২০ মে ১৯০৩; প্রকাশকাল ১৯০৩)
* লে মিরাকল দে সেইন্ট আনটয়েন (দ্য মিরাকল অব সেইন্ট এন্টনি) (প্রথম মঞ্চস্থ জার্মান অনুবাদে ১৯০৪)
* এল'ওইজিউ ব্লিউ (দ্য ব্লু বার্ড) (প্রথম মঞ্চস্থ ৩০ সেপ্টেম্বর ১৯০৮)
* মেরি-ম্যাগডালাইন (মেরি ম্যাগডালেন) (প্রথম মঞ্চস্থ জার্মান অনুবাদে ১৯১০; ফ্রান্সে প্রকাশকাল ১৯১৩)
* লে বর্গমিস্ট্রে দে স্টিলমান্ড (প্রথম মঞ্চস্থ বুয়েনোস আইরেসে ১৯১৮; প্রকাশকাল ১৯১৯)
* লেস ফিয়ানকেইলস (প্রকাশকাল ১৯২২)
* দ্য ক্লাউড দ্যাট লিফ্টেড (প্রকাশকাল ১৯২৩)
* লে মালহিয়ার পাসে (প্রকাশকাল ১৯২৫)
* লা পুইসেন্স দেস মোর্টস (প্রকাশকাল ১৯২৬)
* বার্নিকুয়েল (প্রকাশকাল ১৯২৬)
* মেরি-ভিক্টোয়ার (প্রকাশকাল ১৯২৭)
* জুডাস দে কেরিওথ (প্রকাশকাল ১৯২৯)
* লা প্রিন্সেস ইসাবেল (প্রকাশকাল ১৯৩৫)
* জিন ডি'আর্ক (জোয়ান অব আর্ক) (প্রকাশকাল ১৯৪৮)

### প্রবন্ধ

* "আওয়ার ফ্রেন্ড দ্য ডগ" ডড,মিড এন্ড কোম্পানি (পুনর্মুদ্রণ: সাইমন ও সাস্টার,১৯৪৩)
* লে ট্রেজর দেস হাম্বলেস (দ্য ট্রেজার অব দ্য হাম্বল):১৮৯৬
* লা সাগেস এট লা ডেস্টিনি (অভিজ্ঞতা ও ভাগ্য):১৮৯৮
* লা ভায় দেস এবায়েলস (মৌমাছির জীবন):১৯০১
* লে টেম্পল এনসেভেলি (প্রোথিত মন্দির):১৯০২
* লে ডাবল জার্ডিন (দ্বিভাগবিশিষ্ট বাগান):১৯০৪
* এল'ইনটেলিজেন্স দেস ফ্লেয়ার্স (ফুলের বুদ্ধিমত্তা):১৯০৭
* লা মোর্ট (আমাদের মৃত্যুর পরের জীবন, প্রথমে ইহার অসম্পূর্ণ সংস্করণ *মৃত্যু* শিরোনামে ১৯১১ সালে ইংরেজিতে প্রকাশ পায়;তারপর ১৯১৩ সালে ইহার সম্পূর্ণ সংস্করণ ফ্রেঞ্চে প্রকাশ পায়)
* এল'হোট ইনকনু (প্রথম প্রকাশ ইংরেজি অনুবাদে ১৯১৪;মুল সংস্করণ ফ্রেঞ্চে ১৯১৭)
* লেস ডেব্রিস দে লা গিউয়ার:১৯১৬
* লে গ্রান্ড সিক্রেট:১৯২১ (দ্য গ্রেট সিক্রেট:১৯২২)
* লা ভায় দেস টারমাইটস (উইপোকার জীবন):১৯২৬
* লা ভায় দে এল'এস্পেস (মহাশূন্যের জীবন):১৯২৮
* লা গ্রান্ড ফীরি:১৯২৯
* লা ভায় দেস ফোরমিস (পিঁপড়ার জীবন):১৯৩০
* এল'আরাইগনি দে ভিরি:১৯৩২
* আভান্ট লে গ্রান্ড সাইলেন্স (মহানীরবতার আগে):১৯৩৪
* এল'ওমব্রে দেস আইলস (পাখার ছায়া):১৯৩৬
* ডিভান্ট ডিউ:১৯৩৭
* এল'অটরে মান্ড ওঁ লে ক্যাডরেন স্টেলাইয়ার (অন্য দুনিয়া, অথবা নক্ষত্র প্রণালী):১৯৪১

### স্মৃতিকথা

* বুলস ব্লুজ:১৯৪৮

### অনুবাদ

* লে লিভ্রে দেস xii বিগুইন্স এন্ড এল'ওরনেমেন্ট দেস নোসেজ স্পিরিচুয়ালস(ফ্লেমিশ "রুজব্রোক" থেকে ফ্রেঞ্চে অনুবাদ করেন):১৮৮৫
* এল'ওরনেমেন্ট দেস নোসেজ স্পিরিচুয়ালস দে রুয়াইজব্রোক এল'এডমিরেবল:১৮৯১
* এনাবেলা, এন এডাপশন অব জন ফোর্ড'স 'টিস পিটি শি'স অ্যা হুর(মঞ্চস্থ ১৮৯৪)
* শেক্সপিয়রের "ম্যাকবেথ" অনুবাদ করে ১৯০৯ সালে মঞ্চস্থ করেন

আরও দেখুন
---------

* মোরিসের সর্বাধিক সমসাময়িক সাফল্যের ১০০ বছর পূর্তিতে তার বিখ্যাত নাটক **দ্য ব্লু বার্ড** উচ্চ মানসম্মত সংগ্রাহক মুদ্রার মুখ্য প্রসঙ্গ হিসেবে নির্বাচিত হয় : দ্য বেলজিয়ান ৫০ ইউরো **মোরিস মাতরলাঁক স্মারক মুদ্রা** তৈরি করা হয় ২০০৮ সালে ।
* বেলজিয়ান সাহিত্য

তথ্যসূত্র
---------

1. ↑  Spelled *Maurice (Mooris) Polidore Marie Bernhard Maeterlinck* on the official Nobel Prize page.
2. ↑  *Maeterlinck, Maurice* in Encyclopædia Britannica.
3. ↑  Jean-Marie Pierret, *Phonétique historique du français et notions de phonétique générale*, 1994.
4. ↑  Bettina Knapp, *Maurice Maeterlinck*, Boston: Thackery Publishers, 1975, p. 18.
5. ↑  Gale, Thomson (১ মার্চ ২০০৭)। "Dictionary of Literary Biography, Volume 331: Nobel Prize Laureates in Literature, Part 3: Lagerkvist-Pontoppidan"। Gale / Cengage Learning – Google Books-এর মাধ্যমে।
6. ↑  Knapp, 22–23.
7. 1 2  Knapp, 87–92.
8. ↑  Knapp, 111.
9. ↑  "The Banning of Bergson"। *The Independent*। ২০ জুলাই ১৯১৪। সংগ্রহের তারিখ ২১ আগস্ট ২০১২।
10. ↑  Knapp, 129.
11. ↑  Knapp, 127–28.
12. ↑  Knapp, 133–34.
13. ↑  "The official website of the Nobel Prize - NobelPrize.org"। *NobelPrize.org*।
14. ↑  Knapp, 133–36.
15. ↑  Knapp, 136–38.
16. ↑  Knapp, 147–50.
17. ↑  "Die Huisgenoot", *Nasionale Pers*, 6 January 1928, cover story.
18. 1 2  David E. Bignell। "Termites: 3000 Variations On A Single Theme"। ২৭ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ২০০৯-০৭-২৮।
19. 1 2  Sandra Swart (২০০৪)। "The Construction of Eugène Marais as an Afrikaner Hero"। *Journal of Southern African Studies*। December (30.4)। ৮ মার্চ ২০১০ তারিখে মূল থেকে আর্কাইভ করা।
20. 1 2 3  V. E. d'Assonville, *Eugene Marais and the Waterberg*, Marnix, 2008, pp. 53–54.
21. ↑  L. Rousseau, 1974, *Die Groot Verlange*, Capetown: Human & Rousseau, p. 398.
22. ↑  Leon Rousseau, *The Dark Stream*, (Jonathan Ball Publishers:Cape Town, 1982).
23. ↑  Robert Ardrey, *The Territorial Imperative: A Personal Inquiry into the Animal Origins of Property and Nations* (1966).
24. ↑  William Lyon Phelps, PhD, "Maeterlinck and Browning", Vol.55 No.2831 (5 March 1903) *The Independent*, New York.
25. ↑  Maurice Maeterlinck. 
*Quinze Chansons*, 1896–1900 (VII):  
 
> *"Les sept filles d'Orlamonde,  
>  Quand la fée fut morte,  
>  Les sept filles d'Orlamonde,  
>  Ont cherché les portes."*
>
26. ↑  Joris Casselman, *Etienne De Greeff (1898–1961): Psychiatre, criminologue et romancier*.9. "Maurice Maeterlinck (1862–1949). 9.1 Sa vie et son oeuvre". Bruxelles : Larcier, DL 2015 আইএসবিএন ৯৭৮২৮০৪৪৬২৮১৯ Primento Digital Publishing , 2015 e আইএসবিএন ৯৭৮২৮০৪৪৭৯৮৩১.
27. ↑  Knapp, 157-58.
28. ↑  *RD 12 January 1920*
29. ↑  Knapp, 77–78.
30. ↑  Knapp, 78.
31. ↑  "Drama—Static and Anarchistic", *New York Times*, 27 December 1903.
32. ↑  Peter Laki, *Bartók and His World*, Princeton University Press, 1995, pp. 130–31.
33. ↑  Cole 1960, 31–32.
34. ↑  Cole 1960, 32.
35. ↑  *পেলিসেট মেলিসান্ড (ফোর)*
36. ↑  *MauricenMaeterlinck commemorative coin* ,
37. ↑  *Belgian literature*

আরও পড়ুন
---------

* ডব্লিউ.এল. কোর্টনি, *"দ্য ডেভেলপমেন্ট অব এম.মেটারলিংক"* (লন্ডন, ১৯০৪)
* এম.জে. মোজেস, *"মরিস মেটারলিংক:অ্যা স্টাডি"* (নিউইয়র্ক, ১৯১১)
* ই. থমাস, *"মরিস মেটারলিংক"* (নিউইয়র্ক, ১৯১১)
* জে. বেথেল, *"দ্য লাইফ এন্ড ওয়ার্কস অব মরিস মেটারলিংক"* (নিউইয়র্ক, ১৯১৩)
* আর্চিবল্ড হেন্ডারসন, *"ইউরোপিয়ান ড্রামাটিস্টস"* (সিনসিনাটি, ১৯১৩)
* ই.ই. শ্লোসন, *"মেজর প্রোফেটস অব টু-ডে"* (বোস্টন, ১৯১৪)
* জি.এফ. স্টারজিস, *"দ্য সাইকোলজি অব মেটারলিংক এজ শওন ইন হিজ ড্রামাজ"* (বোস্টন, ১৯১৪)
* পি. মেকগিনেজ, *"মেটারলিংক এন্ড দ্য মেকিং অব মডার্ন থিয়েটার"* (অক্সফোর্ড, ২০০০)

বহিঃসংযোগ
---------


উইকিমিডিয়া কমন্সে **মোরিস মাতরলাঁক** সংক্রান্ত মিডিয়া রয়েছে।

উইকিউক্তিতে ***মোরিস মাতরলাঁক*** সম্পর্কিত উক্তির সংকলন রয়েছে।

উইকিসংকলনে এই লেখকের লেখা মূল বই রয়েছে:  
***মোরিস মাতরলাঁক***

ফরাসি উইকিসংকলনে এই নিবন্ধ সম্পর্কে আদি লেখা রয়েছে:
**Maurice Maeterlinck**

| * দে
* স
১৯১১ খ্রিস্টাব্দের নোবেল পুরস্কার বিজয়ী |
| --- |
| রসায়ন | 
* মারি ক্যুরি (পোল্যান্ড/ফ্রান্স)

 |  |
| সাহিত্য | 
* মোরিস মাতরলাঁক (বেলজিয়াম)

 |
| শান্তি | 
* টোবিয়াস অ্যাসার (নেদারল্যান্ডস)
* আলফ্রেড হারম্যান ফ্রাইড (অস্ট্রিয়া)

 |
| পদার্থবিজ্ঞান | 
* ভিলহেল্ম ভিন (জার্মানি)

 |
| চিকিৎসাবিজ্ঞান | 
* আলভার গুলস্ট্রান্দ (সুইডেন)

 |
| 
নোবেল পুরস্কার বিজয়ী
১৯০৬
১৯০৭
১৯০৮
১৯০৯
১৯১০
**১৯১১** 
১৯১২
১৯১৩
১৯১৪
১৯১৫
১৯১৬
 |

| * দে
* স
সাহিত্যে নোবেল পুরস্কারপ্রাপ্তদের তালিকা |
| --- |
| ১৯০১–১৯২৫ | 
* স্যুলি প্র্যুদম (১৯০১)
* টেওডোর মম্‌জেন (১৯০২)
* ইয়র্নস্টার্ন ইয়র্নসেন (১৯০৩)
* ফ্রেদেরিক মিস্ত্রাল/হোসে এচেগারাই (১৯০৪)
* হেন্‌রিক শিন্‌কিয়েউইচ (১৯০৫)
* জিওসুয়ে কার্দুচ্চি (১৯০৬)
* রুডইয়ার্ড কিপলিং (১৯০৭)
* রুডল্‌ফ ক্রিস্টোফ ইউকেন (১৯০৮)
* সেলমা লাগেরলফ (১৯০৯)
* পল হাইসে (১৯১০)
* মরিস মেটারলিংক‌ (১৯১১)
* গেরহার্ট হাউপ্টমান (১৯১২)
* রবীন্দ্রনাথ ঠাকুর (১৯১৩)
* রোম্যাঁ রোলাঁ (১৯১৫)
* ফের্নার ফন হাইডেন্‌শ্‌টাম (১৯১৬)
* কার্ল এডল্‌ফ গিয়েলেরুপ / হেনরিক পন্টোপ্পিদান (১৯১৭)
* কার্ল ‌স্পিটেলার (১৯১৯)
* নাট হ্যামসূন (১৯২০)
* আনাতোল ফ্রঁস (১৯২১)
* হাসিন্তো বেনাভেন্তে (১৯২২)
* উইলিয়াম বাটলার ইয়েটস (১৯২৩)
* লাডিস্লো রেইমন্ট (১৯২৪)
* জর্জ বার্নার্ড শ (১৯২৫)

 |
| ১৯২৬–১৯৫০ | 
* গ্রাজিয়া দেলেদ্দা (১৯২৬)
* অঁরি বর্গসাঁ (১৯২৭)
* সিগ্রিড উন্ড্‌সেট (১৯২৮)
* টমাস মান (১৯২৯)
* সিনক্লেয়ার লুইস (১৯৩০)
* এরিক এক্সেল কার্ল্‌ফেল্ট (১৯৩১)
* জন গল্‌স্‌ওয়ার্দি (১৯৩২)
* ইভান বুনিন (১৯৩৩)
* লুইজি পিরানদেল্লো (১৯৩৪)
* ইউজিন ওনিল (১৯৩৬)
* রজার মার্টিন দ্য গর্ড‌ (১৯৩৭)
* পার্ল এস. বাক (১৯৩৮)
* ফ্রান্স ইমিল সিলান্‌পা (১৯৩৯)
* জোহানেস ভি. জেনসেন (১৯৪৪)
* গ্যাব্রিয়েলা মিস্ত্রাল (১৯৪৫)
* হেরমান হেস (১৯৪৬)
* আন্দ্রে জিদ্ (১৯৪৭)
* টি এস এলিয়ট (১৯৪৮)
* উইলিয়াম ফক্‌নার (১৯৪৯)
* বার্ট্রান্ড রাসেল (১৯৫০)

 |
| ১৯৫১–১৯৭৫ | 
* পার ল্যাগারভিস্ত (১৯৫১)
* ফ্রঁসোয়া মরিয়াক (১৯৫২)
* উইনস্টন চার্চিল (১৯৫৩)
* আর্নেস্ট হেমিংওয়ে (১৯৫৪)
* হ্যাল্‌ডর ল্যাক্সনেস (১৯৫৫)
* হুয়ান রামোন হিমেনেস (১৯৫৬)
* আলবেয়ার কামু (১৯৫৭)
* বরিস পাস্তের্নাক (১৯৫৮)
* সাল্‌ভাতোর কোয়াসিমোদো (১৯৫৯)
* সাঁ-জঁ পের্স (১৯৬০)
* ইভো আন্দ্রিচ (১৯৬১)
* জন স্টেইনবেক (১৯৬২)
* গিয়র্গোস সেফেরিস (১৯৬৩)
* জঁ-পল সার্ত্র্‌ *(পুরস্কার গ্রহণে অস্বীকৃতি)* (১৯৬৪)
* মিখাইল শলোখভ (১৯৬৫)
* শ্‌মুয়েল ইয়োসেফ আগ্‌নোন / নেলি সাক্স (১৯৬৬)
* মিগেল আন্‌হেল আস্তুরিয়াস (১৯৬৭)
* ইয়াসুনারি কাওয়াবাতা (১৯৬৮)
* স্যামুয়েল বেকেট (১৯৬৯)
* আলেক্সান্দ্‌‌র সল‌ঝেনিত্‌‌সিন (১৯৭০)
* পাবলো নেরুদা (১৯৭১)
* হাইন্‌রিখ বোল (১৯৭২)
* প্যাট্রিক হোয়াইট‌ (১৯৭৩)
* আইভিন্ড জনসন / হ্যারি মার্টিনসন (১৯৭৪)
* ইউজেনিও মন্তালে (১৯৭৫)

 |
| ১৯৭৬–২০০০ | 
* সল বেলো (১৯৭৬)
* ভিসেন্তে আলেইক্সান্দ্রে (১৯৭৭)
* আইজাক বাশেভিস সিঙ্গার (১৯৭৮)
* ওডিসিয়াস এলাইটিস (১৯৭৯)
* চেসোয়াফ মিওশ (১৯৮০)
* এলিয়াস কানেত্তি (১৯৮১)
* গাব্রিয়েল গার্সিয়া মার্কেস (১৯৮২)
* উইলিয়াম গোল্ডিং (১৯৮৩)
* জারোস্লাভ্‌ সাইফার্ত্‌ (১৯৮৪)
* ক্লদ্‌ সিমোঁ (১৯৮৫)
* ওলে সোইঙ্কা (১৯৮৬)
* জোসেফ ব্রডস্কি (১৯৮৭)
* নাগিব মাহফুজ (১৯৮৮)
* কামিলো হোসে সেলা (১৯৮৯)
* ওক্তাবিও পাজ (১৯৯০)
* নাডিন গর্ডিমার (১৯৯১)
* ডেরেক ওয়ালকট‌‎‎ (১৯৯২)
* টনি মরিসন (১৯৯৩)
* কেন্‌জাবুরো ওহয়ে (১৯৯৪)
* শেমাস্‌ হীনি (১৯৯৫)
* ভিশ্লাভা শিম্বোর্স্‌কা (১৯৯৬)
* দারিও ফো (১৯৯৭)
* হোসে সারামাগো (১৯৯৮)
* গুন্টার গ্রাস (১৯৯৯)
* কাও শিংচিয়েন (২০০০)

 |
| ২০০১–বর্তমান | 
* বিদ্যাধর সূর্যপ্রসাদ নাইপল (২০০১)
* ইমরে কার্তেজ (২০০২)
* জন ম্যাক্সওয়েল কুতসি (২০০৩)
* এলফ্রিডে ইয়েলিনেক (২০০৪)
* হ্যারল্ড পিন্টার (২০০৫)
* ওরহান পামুক (২০০৬)
* ডোরিস লেসিং (২০০৭)
* জঁ-মারি গুস্তাভ ল্য ক্লেজিও (২০০৮)
* হের্টা মুলার (২০০৯)
* মারিও বার্গাস ইয়োসা (২০১০)
* টমাস ট্রান্সট্রোমার (২০১১)
* মো ইয়ান (২০১২)
* অ্যালিস মানরো (২০১৩)
* পাত্রিক মোদিয়ানো (২০১৪)
* সভেতলানা আলেক্সিয়েভিচ (২০১৫)
* বব ডিলন (২০১৬)
* কাজুও ইশিগুরো (২০১৭)
* ওলগা তোকারচুক (২০১৮)
* পেটার হান্ড‌কে (২০১৯)
* লুইজ গ্লিক (২০২০)
* আবদুলরাজাক গুরনাহ (২০২১)
* আনি এরনো (২০২২)

 |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* চিলি
* স্পেন
* ফ্রান্স (উপাত্ত)
* আর্জেন্টিনা
* কাতালুনিয়া
* জার্মানি
* ইতালি
* ইসরায়েল
* মার্কিন যুক্তরাষ্ট্র
* লাতভিয়া
* জাপান
* চেক প্রজাতন্ত্র
* অস্ট্রেলিয়া
* গ্রিস
* কোরিয়া
* ক্রোয়েশিয়া
* নেদারল্যান্ডস
* পোল্যান্ড
* সুইডেন
* ভ্যাটিকান

 |
| জীবনীমূলক অভিধান | 
* জার্মানি

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* মিউজিকব্রেইন্‌জ শিল্পী
	+ 2
* রিসম (ফ্রান্স)
	+ ১
* রেরো (সুইজারল্যান্ড)
	+ ১
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |